open-index/open-wikipedia-markdown huggingface dataset:
Bukový vrch (vrch v Slovenskom krase)

**Bukový vrch** () je vrch v Slovenskom krase, krajinnom celku Slovenského rudohoria. Leží nad obcou Slavec, približne  juhozápadne od Rožňavy. 

## Poloha
Nachádza sa v západnej časti pohoria, v geomorfologickom podcelku Plešivská planina. Leží v Košickom kraji, v okrese Rožňava a zasahuje na katastrálne územie obce Plešivec a Slavec. Najbližším sídlom je na východnom úpätí situovaný Slavec, juhozápadne sa nachádza Plešivec, západne Pašková a Kunova Teplica a severne Rakovnica, Kružná a Brzotín. Vrch je súčasťou Národného parku Slovenský kras.

## Opis
Bukový vrch leží na východnom okraji Plešivskej planiny. Severne sa nachádza Drieňovec (), Malý vrch (), Turecká (), Červený kopec (), Vlčí štít (), Malý vrch () a Ostrý vŕšok (), západne Dubník (), Nízka planina () a Záseky (), južne Lúčka (), Rožkov () a Kamenec () a východne Zakázané (), Vysoké bralo () a Dievčenská skala (). Planina nemá stále riečne toky, no oblasť je súčasťou povodia Slanej, ktorá preteká východným úpätím. Na vrchol nevedie značený turistický chodník. Západne sa nachádza národná prírodná pamiatka Diviačia priepasť.
 
### Výhľady
Vrchol pokrýva súvislý, miestami riedky lesný porast, ktorý neumožňuje rozhľad. Z vhodných lokalít je možné vidieť najmä okolité vrcholy Slovenského krasu, no tiež Volovské vrchy, Stolické vrchy, Revúcku vrchovinu a prihraničné vrchy v Maďarsku.

## Prístup
Na vrchol nevedie značená turistická trasa, preto prístup je možný chodníkmi z blízkeho Slavca, odkiaľ vedie na planinu aj  žlto značený turistický chodník. 

## Referencie

## Pozri aj
* Slovenský kras
* Plešivská planina
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Plešivec
Kategória:Slavec
Lin Piao

**Lin Piao** (, ; * 5. december 1907 – † pravdepodobne 13. september 1971) bol čínsky komunistický vojvodca v občianskej vojne proti Kuomintangu a vo vojne proti Japonsku.

Bol považovaný za jedného z najschopnejších veliteľov Čínskej ľudovej oslobodeneckej armády (ČĽOA). Pripisuje sa mu, že vydal tzv. červenú knižku Mao Ce-tungových citátov, ktorá sa mala stať akýmsi kánonom maoizmu.

Narodil sa v dobre fungujúcej rodine obchodníkov v Chuang-kangu v provincii Chu-pej. V roku 1925 sa na strednej škole pripojil k satelitnej organizácii Čínskej komunistickej strany, a ešte v tom istom roku odišiel do Kantonu, kde začal chodiť na vojenskú akadémiu Whampoa. Po dokončení štúdií bol pridelený v roku 1926 k nezávislému pluku. Zúčastnil sa prvej fázy Severného pochodu a bol povýšený na veliteľa roty. Vtedy sa pripojil ku Komunistickej strane Číny. Od októbra 1934 sprevádzal Mao Ce-tunga počas Dlhého pochodu až do provincie Šen-si v roku 1935. V roku 1938 bojoval v bitke v Šen-si, kde bol vážne zranený. Následne sa tri roky zotavoval v Moskve.

Velil komunistickým vojskám, ktoré v roku 1949 obsadili Peking. Po ukončení druhého zasadnutia VIII. zjazdu KS Číny sa konalo plenárne zasadnutie Ústredného výboru, na ktorom bol Lin Piao zvolený za podpredsedu ÚV KS Číny a za člena politbyra. Neskôr v roku 1959 nastúpil do funkcie ministra národnej obrany na miesto Pcheng Te-chuaja. Krátko po vymenovaní zrušil hodnosti v armáde a obnovil systém politických komisárov, presadzoval politizáciu armády. V rokoch 19661971, teda v prvej fáze tzv. Veľkej proletárskej kultúrnej revolúcie, bol designovaným nástupcom Mao Ce-tunga na čele Komunistickej strany Číny.

Zahynul údajne pri zrútení svojho lietadla nad severným Mongolskom, keď sa pokúšal utiecť do Sovietskeho zväzu v obavách, že bude obvinený z pokusu o štátny prevrat. Podľa oficiálnej správy utekal z krajiny, pretože bolo odhalené jeho sprisahanie a pokus o zavraždenie Maa. Spolu s Lin Piaom zahynuli aj jeho manželka a syn. Keďže bol Lin Piao v tom čase veľmi prominentnou postavou, tak táto udalosť nemohla byť verejnosti oznámená naraz, ale postupne vo vlnách. Až na X. zjazde KS Číny v roku 1973 bolo národu oznámené, prečo pred dvoma rokmi Lin Piao zmizol a okrem iného bola zmenená ústava, pretože ústava prijatá v roku 1969 určila Lin Piaa Mao Ce-tungovým nástupcom.

## Referencie

## Iné projekty

## Zdroj
* 

Kategória:Príslušníci Čínskej ľudovej oslobodeneckej armády
Kategória:Politici Komunistickej strany Číny
Kategória:Obete leteckých nehôd
József Galambos

**József Galambos** (* 27. júl 1900, Gyüre† 6. február 1980, Budapešť) bol maďarský bežec na dlhé trate. Súťažil v maratóne na Letných olympijských hrách v roku 1928. Skončil na 49. mieste s časom 03:05:58.

Galambos vyhral v rokoch 1927 až 1933 štyrikrát Košický maratón mieru.

## Referencie

Kategória:Maďarskí bežci
Kategória:Maďarskí olympionici
Kategória:Maratónski bežci
Kategória:Olympionici na Letných olympijských hrách 1928
Gösta Leandersson

**Gösta Leandersson** (* 22. apríl 1918, Östra Gerum, Švédsko† 21. január 1995, Lidköping) bol švédsky maratónsky bežec. Vyhral Košický maratón mieru v rokoch 1948 a 1950 a Bostonský maratón v roku 1949. Na majstrovstvách Európy skončil piaty v roku 1946 a štvrtý v roku 1950.

V roku 1960 sa Leandersson presťahoval do Linköpingu, kde žil až do svojej smrti, teda do roku 1995.

## Referencie

Kategória:Švédski bežci
Kategória:Maratónski bežci
Carl Carlson

**Carl Carlson** je fiktívna postava z amerického animovaného seriálu *[[Simpsonovci]]*. Je to Homerov priateľ a kolega v Springfieldskej jadrovej elektrárni a často sa vída s Lennym.

Carl je islandsko-africký Američan s magisterským titulom z jadrovej fyziky, ktorý má rád bowling a pitie v krčme U Vočka. Výška jeho IQ je 214.

O Carlovi sa často hovorí, že patrí k najpríťažlivejším mužom v Springfielde; v diele Láska klíči aj v riaditeľni Homer dôjde k záveru, že Carl je pre Selmu príliš atraktívny. Podľa dielu Asociácie Mensy zachraňuje Lízu by mohol byť diabetik, zatiaľ čo podľa epizódy Výchova dievčat v Amerike môže byť ťažkým schizofrenikom. Diel Vráťte mi hviezdnu oblohu uvádza, že Carl strávil časť svojho detstva na Islande.

Carl je ústrednou postavou dielu 24. radu Sága o Carlovi, v ktorom Carl, Lenny a Vočko vyhrajú v lotérii jackpot a Carl s ním utečie na Island, kde nájde svojich bývalých priateľov.

Lenny a Carl sú najlepší priatelia, pretože sú len zriedkakedy videní oddelene; ich ďalšími priateľmi sú Homer a štamgasti U Vočka, vrátane Barneyho Gumblea a Vočka Szyslaka. Homer si opakovane mýli Lennyho a Carla a pri jednej príležitosti je šokovaný, keď sa dozvie, že Lenny je beloch a Carl černoch. Aby sa Homer orientoval, má na ruke nápis „Lenny = biely, Carl = čierny“.

Keď sa Lisa rozhodla vzdať sa kresťanstva a stať sa oddanou budhistkou, zatúlala sa do miestneho chrámu a našla v ňom Lennyho a Carla, ktorý praktizovali toto náboženstvo a učili ho Lisu.

Lenny a Carl pracujú spoločne s Homerom Simpsonom v Springfieldskej jadrovej elektrárni, Carl v nej zastáva pozíciu vedúceho bezpečnostných operácií. Lenny s Carlom sa spoločne umiestnili na šiestom mieste v rebríčku 25 najlepších vedľajších postáv seriálu *Simpsonovci*, ktorý zostavil *IGN*.

V pôvodnom znení Carla daboval do 31. série Hank Azaria. Z dôvodu neskoršieho rozhodnutia, že budú postavy tmavej pleti nahovárať iba afroamerickí herci,  je Carlovým dabérom od 32. radu Alex Désert. V českom znení je od 8. radu stálym dabérom Carla Carlsona Jaroslav Horák.

## Referencie

## Zdroj

Kategória:Postavy v Simpsonovcoch
Drieňovec (vrch v Slovenskom krase; 804 m)

**Drieňovec** () je vrch v Slovenskom krase, krajinnom celku Slovenského rudohoria. Leží nad obcou Drnava, približne  východne od Rožňavy. 

## Poloha
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a na katastrálnom území obce Drnava. Najbližším sídlom je na západnom úpätí situovaná Drnava, východne sa nachádza Kováčová a Lúčka, južne Jablonov nad Turňou a západne tiež Lipovník. Vrch je súčasťou Národného parku Slovenský kras a rovnomennej NPR.

## Opis
Drieňovec leží na severnom okraji planiny Horný vrch. Západne sa nachádza Pavlova skala (), Dievčenská skala (), Turecká () a Rákoš (), severne Čipkov vrch (), Pipitka () a Orlia studňa (), východne Osadník (), Matesova skala (), Vŕšok () a Kresadlo () a južne Luhota (), Široká () a Buková (). Masív patrí do povodia Slanej, kde vodu odvádza severným úpätím tečúca Čremošná a jej prítoky Vrbový potok z juhozápadných a Hrkotavý potok z juhovýchodných svahov. Na vrchol nevedie značený turistický chodník. 
 
### Výhľady
Vrchol pokrýva súvislý, miestami riedky lesný porast, ktorý neumožňuje rozhľad. Z vhodných lokalít je možné vidieť najmä okolité vrcholy Slovenského krasu, no tiež Revúcku vrchovinu, Stolické vrchy, Nízke Tatry, Volovské vrchy a prihraničné vrchy v Maďarsku.

## Prístup
Na vrchol nevedie značená turistická trasa, preto prístup je možný chodníkmi z blízkej Drnavy. 

## Referencie

## Pozri aj
* Slovenský kras
* Horný vrch
* Drieňovec (chránené územie)
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Drnava
Aristoxenos z Tarentu

**Aristoxenos** (; * približne medzi rokmi 375 až 360 pred Kr., Tarent) bol starogrécky filozof a hudobný teoretik, ktorý sa preslávil svojimi prácami o rytme a harmónii.

Väčšina toho, čo je o Aristoxenovi známe, pochádza z byzantského lexikónu Suda. Suda uvádza, že bol činný počas 111. olympiády (336 – 333 pred Kr.) a že bol súčasníkom Dikaiarcha z Messiny. Narodil sa v Tarente a hudobné vzdelanie získal od svojho otca Spinthara a od Lampra z Erythrai. Žil v Mantineii a Korinte a neskôr študoval v Aténach, najskôr u Xenofila a potom u Aristotela. S čím bol nespokojný, že vedúca pozícia v Lykeiu nepripadla jemu ale Theofrastovi. Aristoxenove spisy sa zaoberali hudbou, filozofiou, históriou a rôznymi inými dielami týkajúcimi sa vzdelávania (podľa Sudy napísal spolu 453 kníh ) z ktorých sa zachovali väčšinou len fragmenty. Patria medzi ne *Základy hudobnej teórie*,  *Základy rytmiky*, *O hudbe*, *O melódii*, *Pythagorejské zásady*, *Politické zákony* a *Historické písomnosti*.
 
Jediným jeho dielom, ktoré sa zachovalo, sú *Prvky harmónie* (Harmonica stoicheia), ktoré je ale najvýznamnejším dielom svojho druhu v antickej literatúre. Je pravdepodobné, že členovia Lykeia s ním diskutovali o otázkach týkajúcich sa akustiky a hudby, pretože jeho kniha obsahuje množstvo poznatkov o tejto téme, pozoruhodných svojou relatívnou hĺbkou, rozsahom a zložitosťou. Je rozdelená do troch častí zaoberajúcich sa výškou tónu, notami, intervalmi, stupnicami, moduláciou alebo melódiou. Najoriginálnejšou časťou Aristoxenovej práce sú teoretické určovania intervalov a tetrachordov v mierkach (Aristoxenos nazýval rytmus ako tzv. „poriadok času“ či χρόνου ταξής (chronou taxés) = „usporiadanie dôb“.).

V niektorých pasážach ale vypovedá o tom, ako autora dráždili všetky odlišné prístupy, obzvlášť „tie rebelské“ praktiky, ktoré jeho novú vedu o zvuku ohrozovali. Na jednej strane sa chcel dištancovať od „pytagorejských extrémistov“, ktorí sa domnievali, že hudba je záležitosť čírej matematiky. Ešte viac však útočil na hudobníkov, ktorým hovoril *harmonikoi* - harmonikovia (ktorí sa pri svojich výskumoch spoliehali viac na hudobnú prax) a ktorých obvinil z ignorancie a domýšľavosti. Jeho text na niektorých miestach pripomína útoky na jazzových a bluesových hudobníkov zo začiatku dvadsiateho storočia. Aristoxena iritovalo predovšetkým to, že harmonikovia vytvárali hudbu priamo svojimi nástrojmi, namiesto toho, aby uznali nadradenosť teoretickej schémy. Nepáčili sa mu ani ich jednoduché formy zápisu, ktoré podobne ako improvizované notácie jazzmanov vynechávali detaily a s opovrhnutím hľadel na ich túžbu zapáčiť sa amatérskemu publiku.
  
## Referencie a bibliografia

Kategória:Narodenia v 4. storočí pred Kr.
Kategória:Filozofi starovekého Grécka
Kategória:Hudobní teoretici starovekého Grécka
Prvá štvrť

**Prvá štvrť** je fáza Mesiaca. Nastáva sedem dní aj pár hodín po nove. Pri prvej štvrti je osvetlená západná pologuľa Mesiaca, ktorá sa rozprestiera z polovice na privrátenej a z polovice na odvrátenej strane Mesiaca. Z pohľadu pozorovateľa zo Zeme je preto osvetlená polovica mesačného disku, čiže vidieť štvrtinu celého mesačného povrchu. Pri pohľade zhruba od obratníka Raka a severnejšie je osvetlená pravá strana Mesiaca. Tá má tvar písmena D. Pretože prvá štvrť nastáva počas tzv. *dorastania* (zhruba dvojtýždňového obdobia od novu po spln), Mesiac v tvare písmena D sa používa ako pomôcka na jeho odlíšenie od poslednej štvrte. 

Prvej štvrti predchádza fáza kosáčika. Po prvej štvrti nastáva obdobie dorastajúceho neúplného Mesiaca. Sedem dní aj niekoľko hodín po prvej štvrti nastáva spln.

Mesiac v prvej štvrti sa nachádza 90° východne od Slnka. Vychádza, keď Slnko kulminuje (v zimnom čase okolo 12:00, v letnom čase okolo 13:00). Mesiac kulminuje, keď Slnko zapadá. Mesiac zapadá v okamihu pravej polnoci (v zimnom čase okolo 24:00, v letnom čase okolo 1:00). Najvyššie je počas prvej štvrte na oblohe kulminujúci Mesiac v jarnom období, najnižšie v jesennom období.

Keď je Mesiac v prvej alebo poslednej štvrti, nedochádza k zatmeniam. Pri Mesiaci v prvej aj poslednej štvrti nastáva tzv. hluchý príliv.

Pri pohľade z mesačného povrchu je počas prvej štvrte Zem vo fáze posledná štvrť.

Do fázy ekvivalentnej prvej štvrti sa okrem Mesiaca dostávajú aj planéty počas kvadratúry.

## Zdroj
*

Kategória:Fázy Mesiaca
Jama levova

***Jama levova*** je slovenská televízna relácia typu reality show, ktorú vysiela TV Markíza od 6. septembra 2023.

## Investori
* Tatiana Ondrejkováspoluzakladateľka CEO úspešného cestovateľského portálu Pelikan.sk, prevádzkuje aj dva medzinárodné e-commerce obchody a patrí medzi najúspešnejšie podnikateľky na Slovensku
* Milan Dubecpodnikateľ, vizionár v IT oblasti, mediálny magnát a zároveň aktivista a filantrop, založil množstvo populárnych slovenských webov a služieb (Aktuality.sk, Pokec.sk, Azet.sk), je akcionárom spoločnosti Ringier Slovakia Media
* Igor Kollav roku 1990 založil úspešnú telekomunikačnú spoločnosť Antik Telecom, jeho podnikateľské aktivity sa neskôr rozšírili aj za hranice Slovenska, najmä do Ázie, je tiež vizionárom, ktorý stojí za viacerými inovatívnymi projektami investor do (2024)
* Juraj Fehervarizakladateľ najrýchlejšie rastúcej značky barefoot topánok na sveteBe Lenka. Unikátny produkt, globálny rast a firemná filozofia mu priniesli niekoľko prestížnych ocenení. V roku 2021 pridal do svojho portfólia inovatívnu dizajnovú barefoot značku Barebarics a retailovú sieť PLAN BE. Investor do (2024)
* Igor Rattajúspešný slovenský podnikateľ a akcionár v spoločnosti Tatry Mountain Resorts, najväčší investor v rámci voľnočasových aktivít a turizmu nielen na Slovensku.
* Separslovenský raper a podnikateľ investor od (2025)
* Štefan Rosina ml.slovenský priemyselník a podnikateľ investor od (2025)

## Série

## Časti

### 1. séria (2023)

### 2. séria (2024)

### 3. séria (2025)

## Referencie

## Externé odkazy

* 

Kategória:Televízne relácie TV Markíza
Kategória:Reality show TV Markíza
Ditioerytritol

**Ditioerytritol** (**DTE**) je sacharidový alkohol obsahujúci síru odvodený od monosacharidu treózy. Je to epimér ditiotreitolu (DTT).

## Chemické vlastnosti
DTE je kryštalická látka, je rozpustný vo vode a v alkoholoch. 

## Použitie
DTE je redukčné činidlo, podobne ako DTT, ktoré možno použiť na redukciu disulfidických väzieb. Obidve látky majú rovnaký redukčný potenciál, ktorý je rovný –0,331 mV.  p''K''<sub>a</sub> hodnoty tiolových skupín DTE sú 9,0 a 9,9, čo znamená, že sú vyššie než p*Ka* tiolových skupín DTT (8,3 a 9,5). Keďže na redukciu disulfidických väzieb je potrebný deprotonovaný (ionizovaný) tiol (teda tiolát), DTE je menej účinný než DTT pri nižších pH.

Redukcia pomocou DTE je pomalšia ako redukcia pôsobením DTT. Toto je pravdepodobne spôsobené tým, ako sú otočené hydroxylové skupiny v molekule v oxidovanej podobe (v šesťčlennom kruhu). Cyklická forma DTE je menej stabilná než cyklická forma DTT kvôli väčšej stérickej repulzii hydroxylových skupín. V prípade DTE sú tieto skupiny orientované *cis* (na jednej strane reťazca), zatiaľ čo u DTT sú *trans* (na opačných stranách reťazca).

## Referencie

## Zdroj

Kategória:Tioly
Kategória:Redukčné činidlá
Kategória:Vicinálne dioly
Lampros

**Lampros** () môže byť:
* aténsky básnik a učiteľ hudby v 5. stor. pred Kr., pozri Lampros z Atén
* starogrécky filozof a učiteľ hudby, pozri Lampros z Erythrai
* v gréckej mytológii otec Leukippa, pozri Lampros (mytológia)

## Zdroje
Django (framework)

**Django** je voľne šíriteľný a open-source softvér na vytváranie škálovateľných webových aplikácií. Nasleduje architektonický vzor model-template–views (MTV).

## Funkcionalita
* URL routing
* Views
* ORM (Objektové relačné mapovanie)
* písanie middlewaru
* Pripojenie na relačnú databázu (Poskytuje konektor na SQLite, MySQL a PostgreSQL)
* Databázové migrácie
* Cache (konektor na Redis, Memcache alebo iné)
* Jinja templating system
* Admin - kompletnú správu dát a vysokú mieru upraviteľnosti rozhrania na mieru
* Možnosť lokalizácie a vytváranie prekladov

## Referencie

Kategória:Slobodný softvér
Široká (vrch v Slovenskom krase)

**Široká** () je vrch v Slovenskom krase, krajinnom celku Slovenského rudohoria. Leží nad obcou Drnava, približne  východne od Rožňavy. 

## Poloha
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a zasahuje na katastrálne územie obce Drnava a Jablonov nad Turňou. Najbližšími sídlami sú južne situovaný Jablonov nad Turňou a Hrušov, západne sa nachádza Lipovník, severne Drnava a Kováčová a východne Lúčka a Hrhov. Vrch je súčasťou Národného parku Slovenský kras.

## Opis
Široká leží v západnej časti planiny Horný vrch. Severným smerom sa nachádza Buková (), Čipkov vrch (), Pipitka (), Drieňovec () a Orlia studňa (), východne je Žľab (), Matesova skala (), Vŕšok (), Tegart () a Luhota (), južným Hodovník (), Pavlovský vrch (), Kukudičova skala () a Hradište () a západným Hradisko (), Pavlova skala (), Dievčenská skala (), Turecká () a Rákoš (). Náhorná plošina nemá stále vodné toky, preto vodu zo severne sa zvažujúcich svahov odvádza úpätím tečúca Čremošná do Slanej a z južných častí odteká do Turne v povodí Bodvy. Na vrchol nevedie značený turistický chodník. 
 
### Výhľady
Výškovo nevýrazný vrchol pokrýva súvislý lesný porast, ktorý neumožňuje rozhľad. Z vhodných lokalít planiny je možné vidieť najmä okolité vrcholy Slovenského krasu, no tiež Revúcku vrchovinu, Stolické vrchy, východnú časť Nízkych Tatier, Volovské vrchy a prihraničné vrchy v Maďarsku.

## Prístup
Na vrchol nevedie značená turistická trasa, no severne vedie  červeno značený chodník z Jablonovského sedla na rázc. Mútna studňa. 

## Referencie

## Pozri aj
* Slovenský kras
* Horný vrch
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Drnava
Kategória:Jablonov nad Turňou
Bob Sauvé

**Robert F. Sauvé** (* 17. jún 1955, Sainte-Geneviève, Quebec, Kanada) je bývalý kanadský profesionálny hokejový brankár, ktorý v rokoch 1976 až 1989 pôsobil v National Hockey League. Celkovo v NHL nastupoval v drese štyroch tímov: Buffalo Sabres, Detroit Red Wings, Chicago Blackhawks a New Jersey Devils.

Draftovaný bol v roku 1975 v 1. kole (17. celkovo) tímom Buffalo Sabres.

V sezóne 1979/1980 získal Vezina Trophy pre najlepšieho brankára NHL a v sezóne 1984/85 William M. Jennings Trophy pre brankára s najnižším priemerom inkasovaných gólov. Patrí medzi kultových hráčov tímu Buffalo Sabres.

Jeho syn, Philippe Sauvé bol taktiež hokejovým brankárom, ale úspechy svojho otca neprekonal.

## Referencie

Kategória:Kanadskí hokejoví brankári
Kategória:Brankári Buffalo Sabres
Kategória:Brankári Detroit Red Wings
Kategória:Brankári Chicago Blackhawks
Kategória:Brankári New Jersey Devils
Kategória:Hráči Hershey Bears
Kategória:Hokejisti draftovaní klubom Buffalo Sabres
Kategória:Držitelia Vezina Trophy
Kategória:Osobnosti z Quebecu
Tom Lockyer

**Thomas Alun Lockyer** (* 3. decembra 1994 Cardiff ) je waleský profesionálny futbalista, ktorý hrá na pozícii stredného obrancu za anglický klub Luton Town FC a za Waleské národné futbalové mužstvo.

## Klubová kariéra
Lockyer sa v roku 2011 presunul z akadémie Cardiffu City do anglického Bristolu Rovers, kde sa počas svojho osemročného angažmánu stal jedným z kľúčových hráčov klubu. Po sezóne 2018/19 zamieril do Charltonu Athletic, kde však strávil len jednu sezónu a prestúpil do Lutonu.

### Luton Town
Dňa 1. septembra 2020 Lockyer prestúpil po vypršaní zmluvy v Charltone do Lutonu Town. 

V sezóne 2022/23 sa Lockyer stal po zranení Sonnyho Bradleyho sa stal kapitánom mužstva.  23. apríla 2023 bol Lockyer zaradený do najlepšej jedenástky sezóny EFL Championship .  Na slávnostnom vyhlásení v Lutone na konci sezóny si odniesol päť ocenení, predovšetkým cenu pre najlepšieho hráča sezóny.  16. mája 2023 strelil dôležitý gól v semifinále play-off proti Sunderlandu a poslal klub do finále na štadióne vo Wembley. 

Lockyer nastúpil v základnej zostave vo finále play-off proti Coventry City, ale potom, čo v 11. minúte prvého polčasu skolaboval, bol odnesený z ihriska a prevezený do nemocnice. Počas osláv víťazstva Lutonu po penaltovom rozstrele sa hráči Lutonu pri preberaní trofeje promenádovali v drese s Lockyerovým menom a klub zverejnil fotografiu Lockyera oslavujúceho na nemocničnom lôžku.  31. mája klub potvrdil, že Lockyer opustil nemocnicu. Po operácii srdca oznámil, že môže pokračovať vo svojej kariére. 

## Reprezentačná kariéra
9. novembra 2022, viac ako rok po tom, čo naposledy reprezentoval svoju krajinu, bol Lockyer nominovaný na nadchádzajúce majstrovstvá sveta 2022.  Na svetovom šampionáte však do žiadneho zápasu nezasiahol, Wales z turnaja vypadol v základnej skupine. 

## Referencie

## Iné projekty

Kategória:Hráči Cardiff City FC
Kategória:Futbaloví obrancovia
Kategória:Hráči Luton Town FC
Kategória:Hráči Charlton Athletic FC
Sedemboj

náhľad|Jackie Joynerová-Kerseeová – držiteľka svetového rekordu v sedemboji
**Sedemboj** je ženská ľahkoatletická disciplína skladajúca sa zo siedmich pôvodne samostatných ľahkoatletických disciplín.

## História
Ženský sedemboj je obdobou mužského desaťboja. Do programu olympijských hier bol ženský atletický viacboj prvýkrát zaradený v roku 1960, vtedy bol zložený z piatich disciplín. Počnúc rokom 1984 bol na olympiádach nahradený sedembojom v súčasnej podobe. Na majstrovstvách Európy v atletike sa prvá súťaž v ženskom atletickom viacboji konala už v roku 1948, až do roku 1978 išlo o päťboj, v roku 1982 bol už na programe sedemboj v súčasnej podobe.

Ženský sedemboj sa koná iba na dráhe (pod otvoreným nebom). V halovej sezóne je zloženie viacbojov z technických dôvodov oklieštené (napr. nemožnosť absolvovať hod oštepom), takže v hale absolvujú ženy iba halový päťboj.

## Súťaž
Sedemboj sa koná v dvoch súťažných dňoch. Prvý deň absolvujú atlétky štyri disciplíny, druhý deň zostávajúce tri disciplíny. Sedemboj je taktiež súčasťou olympijských hier.

; 1. deň

* beh na 100 metrov cez prekážky
* skok do výšky
* vrh guľou
* beh na 200 metrov

; 2. deň

* skok do diaľky
* hod oštepom
* beh na 800 metrov

## Súčasné rekordy – dráha

## Súčasné rekordy podľa kontinentov

## Top 10 atlétok

## Referencie

Kategória:Viacodvetvové športy
Kategória:Atletické disciplíny
Všade dobre, doma naj

***Všade dobre, doma naj*** je slovenská televízna súťažná relácia, ktorú vysiela STVR od 4. septembra 2023. Moderátorom súťaže je Martin Nikodým.

## Série

## Časti

### 1. séria (2023)

### 2. séria (2024)

## Externé odkazy

* Oficiálna stránka 

Kategória:Televízne relácie Slovenskej televízie
Kategória:Televízne súťaže
Kategória:Televízne relácie z roku 2023
Triatlon na letných olympijských hrách

**[[Triatlon]]** mal svoj debut na **[[Letné olympijské hry|letných olympijských hrách]]** v roku 2000 v Sydney, kde sa prvýkrát konali individuálne preteky mužov a žien, a odvtedy sa v ňom nepretržite súťaží. V roku 2021 sa na oneskorených letných olympijských hrách v roku 2020 prvýkrát konala štafeta zmiešaných tímov. Tento šport a jeho olympijské podujatia sú riadené Medzinárodnou triatlonovou úniou, ktorá je od roku 2019 známa ako World Triathlon.

## Zhrnutie

## História
Triatlon sa na olympiáde objavil poprvýkrát v roku 2000. V samostatných triatlonoch kategóriách súťažilo 48 žien a 52 mužov. Použité vzdialenosti boli „medzinárodné“ alebo „štandardné“ a to 1,5 km plávanie, 40 km bicyklovanie a 10 km beh. Triatlon v roku 2004 bol čo sa týka vzdialeností rovnaký ako prvý, no kvóta 100 športovcov sa vyrovnala medzi 50 žien a 50 mužov. Kvóta sa ďalej zvýšila na 55 žien a 55 mužov pre olympijské hry v Pekingu v roku 2008 a zostala rovnaká pre Londýn 2012 a Rio 2016.

## Súhrn výsledkov
Len jeden atlét, Alistair Brownlee zo Spojeného kráľovstva vyhral olympijský triatlon dvakrát (v rokoch 2012 a 2016), čo z neho robí najúspešnejšieho olympijského triatlonistu. Jeho brat Jonathan Brownlee ako jediný získal tri medaily v troch po sebe nasledujúcich hrách, bronz v roku 2012, striebro v roku 2016 a napokon zlato v úvodnej tímovej štafete v roku 2020, čím sa stal najviac dekorovaným olympijským triatlonistom a jediným trojnásobným medailistom.

Niekoľko ďalších atlétov tiež získalo dve medaily, vrátane striebornej a bronzovej pre Novozélanďana Bevana Dochertyho a dvoch olympijských víťazov, Kanaďana Simona Whitfielda a Švajčiarky Nicoly Spirigovej, ktorí obaja získali zlatú medailu, po ktorej nasledovala strieborná medaila.

Spojené Kráľovstvo je od roku 2021 najúspešnejšou krajinou s tromi zlatými, tromi striebornými a dvoma bronzovými medailami.

### Muži

### Ženy

### Zmiešaná štafeta

## Medailová tabuľka
16 krajín si rozdelilo tridsaťdeväť medailí udelených v triatlone. (Aktuálne k LOH2020)

## Slováci a triatlon
Slovensko na olympijských hrách v triatlone reprezentovali dvaja Slováci:

*  Pavel Šimko reprezentoval Slovensko na letných olympijských hrách 2008, čím sa stal prvým slovenským triatlonistom na olympijských hrách. Preteky nedokončil.
*  Richard Varga reprezentoval Slovensko na olympijských hrách 2012 a 2016. Na olympiáde v roku 2012 dokončil plávanie ako prvý zo všetkých účastníkov, napokon sa umiestnil na 22 mieste. V roku 2016 sa umiestnil na 11. mieste.

## Referencie


Kategória:Športy na Letných olympijských hrách
Olympijske hry
Adrián Chovan

**Adrián Chovan** (* 8. október 1995, Partizánske) je slovenský profesionálny futbalista, ktorý hráva na poste brankára v gréckom klube Panserraikos FC.

## Klubová kariéra
Chovan začínal s futbalom v tíme FK Junior Kanianka, v roku 2010 sa pripojil k mládežníckemu tímu AS Trenčín.

#### Hosťovanie v Novom Meste nad Váhom
V lete 2014 bol Chovan poslaný na hosťovanie do druholigového mužstva AFC Nové Mesto nad Váhom. Debut medzi seniormi zaznamenal 23. augusta pri prehre 0:1 s FC Nitra. V Novom Meste nad Váhom strávil jesennú časť sezóny 2014/15.

### AS Trenčín
Svoj debut v AS Trenčín zaznamenal 6. novembra pri výhre 4:1 v osemfinále Slovnaft Cupu nad MFK Dolný Kubín. V lige debutoval až 13. mája 2016 pri výhre 5:2 nad MŠK Žilina. V sezóne 2015/16 odohral v roli dvojky iba päť zápasov no tešil sa zo zisku double.

### ViOn Zlaté Moravce
V Trenčíne nedostával Chovan veľa príležitosti a tak v lete 2018 putoval na hosťovanie do Zlatých Moraviec. V tíme debutoval 22. júla pri prehre 1:4 so Slovanom Bratislava.

Na hosťovaní strávil dva roky a v lete 2020 sa natrvalo stal hráčom Zlatých Moraviec. V sezóne 2020/21 odohral za ViOn dokopy 34 zápasov.

### ŠK Slovan Bratislava
V lete 2021 sa Chovan stal novou posilou ŠK Slovan Bratislava. V tíme nahradil odchádzajúceho Dominika Greifa. V tíme debutoval 7. júla v prvom zápase prvého predkola Ligy majstrov UEFA 2021/22 pri víťazstve 2:0 nad Shamrock Rovers. V predkolách sa so Slovanom dostal do skupinovej fázy Konferenčnej ligy UEFA 2021/22. V lige debutoval 14. augusta pri víťazstve 3:1 nad Zemplínom Michalovce. Vo svojej prvej sezóne odohral vo všetkých súťažiach 41 zápasov. So Slovanom sa tešil zo zisku majstrovského titulu.

### Panserraikos F.C.
Dňa 21. júla 2023 prestúpil Chovan do gréckeho klubu Panserraikos F.C. v Gréckej superlige. V tíme debutoval 20. augusta pri prehre 0:2 s Olympiakosom.

## Reprezentačná kariéra
Chovan reprezentoval Slovensko v kategórii do 19 a 21 rokov. Bol súčasťou konečnej nominácie na Majstrovstvá Európy vo futbale hráčov do 21 rokov v roku 2017 kde bol jednotkou tímu.

## Štatistiky kariéry

### Klubové
*K 30. augustu 2023*

; Poznámky
: **<sup>1</sup>** Liga majstrov UEFA
: **<sup>2</sup>** Európska liga UEFA
: **<sup>3</sup>** Európska konferenčná liga UEFA

## Úspechy hráča
**AS Trenčín**

* Fortuna liga: 2015/16
* Slovnaft Cup: 2015/16

**ŠK Slovan Bratislava**

* Fortuna liga: 2021/22, 2022/23

## Referencie

## Externé odkazy
* Adrián Chovan na transfermarkt.com

## Zdroj

Kategória:Osobnosti z Partizánskeho
Kategória:Slovenskí futbalisti
Kategória:Hráči AFC Nové Mesto nad Váhom
Kategória:Hráči FK AS Trenčín
Kategória:Hráči FC ViOn Zlaté Moravce
Kategória:Hráči ŠK Slovan Bratislava
Kategória:Hráči Panserraikos FC
Kategória:Hráči Gréckej Superligy
Kategória:Futbaloví brankári
Beh na 5 000 metrov

**Beh na 5000 metrov** je atletickou bežeckou disciplínou, ktorá je tiež súčasťou programu olympijských hier. Ide o dlhú, teda vytrvaleckú trať. Je druhou najdlhšou bežeckou disciplínou na dráhe. Hranica svetovej extratriedy sa dnes pohybuje pod hranicou 13 minút u mužov a zhruba 14:30 minút u žien.

## Súčasné rekordy – dráha
### Muži

### Ženy

## TOP 10 atlétov

### Ženy - dráha

### Muži - dráha

## Rýchlosť
Pri mužskom svetovom rekorde 12:35,36 min. bežal rekordman priemernou rýchlosťou 6,62 m/s (23,83 km/h). Každých 400 metrov zabehol priemerne za 60,43 sekundy, každý kilometer potom za 2:31,07 minúty. Ženská svetová rekordérka bežala pri čase 14:11,15 min. priemernou rýchlosťou 5,87 m/s (21,15 km/h). Každých 400 metrov prebehla priemerne za 68,09 sekundy a každý kilometer za 2:50,23 min.

## Referencie


Kategória:Atletické disciplíny
Uhorská severná železnica

**Uhorská severná železnica** bola železničná trať, vedúca z Budapešti cez Salgótarján, Lučenec a Zvolen do Vrútok, kde bola prepojená s Košicko-bohumínskou železnicou. Vznikla v 60. a 70. rokoch 19. storočia pre potrebu spojenia Budapešti so Sliezskom a otvorená bola 12. augusta 1872.

## Vznik
V roku 1867 bola dokončená železnica z Pešti do Salgótarjánu, preto sa v roku 1868 pristúpilo k pokračovaniu na Lučenec a Zvolen. Pôvodné úvahy o prepojení s KBŽ v Ružomberku i trasa cez Banskú Bystricu a Harmanec boli zamietnuté pre náročnosť výstavby a vysoké náklady, a tak sa trasovanie budovalo cez Kremnicu a Martin. Práce boli dokončené v auguste 1872 a prvý vlak bol z Pešti vypravený 11. augusta 1872 o 23. hodine, s príchodom do Vrútok na druhý deň, krátko po 15. hodine. Vo Zvolene i Vrútkach boli vybudované dielne a rozsiahle zázemie údržby trate.

**Otváranie jednotlivých úsekov:**
* 2. 4. 1867: Pešť – Hatvan
* 9. 5. 1867: Hatvan – Salgótarján
* 3. 5. 1871: Salgótarján – Lučenec
* 18. 6. 1871: Lučenec – Zvolen 
* 12. 8. 1872: Zvolen – Vrútky

## Trasa
Uhorská severná železnica ako taká už dnes neexistuje, ale jej úseky sú využívané dnešnými traťami:
* Trať 170: Vrútky – Horná Štubňa
* Trať 171: Horná Štubňa – Zvolen
* Trať 160: Zvolen – Lučenec – Fiľakovo
* Trať 164: Fiľakovo – Somoskőújfalu (na území Maďarska)

### Nadväzujúce trate
* Hronská Dúbrava – Banská Štiavnica – otvorená 10. augusta 1873
* Zvolen – Banská Bystrica – otvorená 3. septembra 1873
* Fiľakovo – Lenartovce – Benréve

## Referencie

## Pozri aj
* Dejiny železníc na Slovensku

## Externé odkazy
* História výstavby
* Článok o výstavbe trate

Kategória:Železničné trate na Slovensku
Kategória:Doprava v okrese Turčianske Teplice
Kategória:Doprava v okrese Martin
Kategória:Doprava v okrese Žiar nad Hronom
Kategória:Doprava v okrese Zvolen
Kategória:Doprava v okrese Lučenec
Christián Herc

**Christián Herc** (* 30. september 1998, Levice) je slovenský profesionálny futbalista, ktorý hráva na poste stredopoliara v slovenskom klube FK DAC 1904 Dunajská Streda.

## Klubová kariéra
S futbalom začínal v Nitre. V roku 2015 sa pripojil k akadémii anglického klubu Wolverhampton Wanderers. V tomto klube hral iba rezervné tímy.

#### Hosťovanie v Dunajskej Strede
V januári 2018 bol Herc poslaný na hosťovanie do Dunajskej Stredy kde strávil jeden a pol roka. Dňa 18. februára debutoval medzi seniormi pri víťazstve 2:0 nad FK Senica. Dňa 24. februára strelil prvý gól v drese Dunajskej Stredy pri víťazstve 2:0 nad Zemplínom Michalovce. Na jar odohral dokopy 13 zápasov a strelil v nich tri góly.

V sezóne 2018/19 bol Herc dôležitým hráčom Dunajskej Stredy. Zahral si s tímom aj v predkolách Európskej ligy UEFA 2018/19. V lige odohral 29 zápasov.

#### Hosťovanie vo Viktorii Plzeň
Dňa 5. júla 2019 bol Herc poslaný na dvojročné hosťovanie do českého klubu Viktoria Plzeň. V klube však počas sezóny odohrali iba tri zápasy v prvom tíme a sedem duelov v B-tíme.

#### Hosťovanie v MFK Karviná
Dvojročné hosťovanie v Plzni sa po roku skončilo a 25. augusta 2020 bol Herc poslaný na ročné hosťovanie do MFK Karviná. O štyri dni neskôr debutoval v Karvinej pri víťazstve 2:1 nad Opavou. V sezóne odohral 32 zápasov v ktorých strelil 7 gólov.

### Grasshopper Club Zürich
V lete 2021 podpísal Herc dvojročný kontrakt so švajčiarskym klubom Grasshopper Club Zürich. V tíme debutoval 25. júla pri prehre 0:2 s Bazilejom. Herc sa ihneď prebojoval do základnej zostavy a bol dôležitým hráčom tímu. 11. septembra strelil svoj prvý gól vo Švajčiarsku pri remíze 1:1 s Luzernom. Vo svojej prvej sezóne vo Švajčiarsku odohral 35 zápasov v ktorých strelil tri góly a pridal päť asistencií.

Dňa 8. októbra 2022 zaznamenal dve asistencie pri divokej remíze 4:4 s FC Sion. Pred Majstrovstvami sveta 2022 mal Herc skvelú formu keď strelil tri góly v posledných troch zápasoch pred MS.

### Návrat do Dunajskej Stredy
Po skončení zmluvy v Grasshopperi podpísal Herc dvojročný kontrakt v slovenskom klube DAC Dunajská Streda kde pôsobil v minulosti na hosťovaní.

## Reprezentačná kariéra
Herc reprezentoval Slovensko na rôznych mládežníckych úrovniach.

V seniorskej reprezentácii debutoval 25. marca 2022 v priateľskom zápase pri prehre 0:2 s Nórskom. Doposiaľ odohral v reprezentácii štyri zápasy.

## Štatistiky kariéry

### Klubové
*K 30. augustu 2023*

; Poznámky
: **<sup>1</sup>** Európska liga UEFA

### Medzinárodné
*K 30. augustu 2023*

## Referencie

## Iné projekty

## Externé odkazy
* Christián Herc na transfermarkt.com
 
## Zdroj

Kategória:Slovenskí futbalisti
Kategória:Hráči FK DAC 1904 Dunajská Streda
Kategória:Hráči FC Viktoria Plzeň
Kategória:Hráči MFK Karviná
Kategória:Hráči Grasshopper Zürich
Kategória:Hráči Wolverhampton Wanderers FC
Kategória:Hráči 1. českej futbalovej ligy
Kategória:Hráči Švajčiarskej superligy
Kategória:Futbaloví stredopoliari
Kategória:Osobnosti z Levíc
Hodovník

**Hodovník** môže byť:

* účastník hostiny alebo hodov
* koláč, pripravovaný na hody
* staroslovanský názov pre december
* vrch v Slovenskom krase, pozri Hodovník (vrch v Slovenskom krase)
Hodovník (vrch v Slovenskom krase)

**Hodovník** () je vrch v Slovenskom krase, krajinnom celku Slovenského rudohoria. Leží nad obcou Jablonov nad Turňou, približne  východne od Rožňavy. 

## Poloha
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a na katastrálnom území obce Jablonov nad Turňou. Najbližšími sídlami sú na južnom úpätí situovaný Jablonov nad Turňou, juhozápadne leží Hrušov, západne Lipovník, severne Drnava a Kováčová a východne Lúčka, Bôrka a Hrhov. Vrch je súčasťou Národného parku Slovenský kras.

## Opis
Hodovník leží na juhu západnej časti planiny Horný vrch. Severným smerom sa nachádza Široká (), Buková (), Čipkov vrch (), Pipitka (), Drieňovec (), Orlia studňa () a Osadník (), východne leží Žľab (), Matesova skala (), Vŕšok (), Tegart (), Luhota () a Zajačia brána (), južným Žmeň (), Pavlovský vrch () a Havraní vrch () a západným Kukudičova skala (), Hradište (), Hradisko (), Pavlova skala (), Dievčenská skala () a Turecká (). Náhorná plošina nemá stále vodné toky a z južných častí planiny voda odteká do Turne v povodí Bodvy. Na vrchol nevedie značený turistický chodník. 
 
### Výhľady
Výškovo nevýrazný vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť najmä okolité vrcholy Slovenského krasu, no tiež Revúcku vrchovinu, Stolické vrchy, Volovské vrchy a prihraničné vrchy v Maďarsku.

## Prístup
Na vrchol nevedie značená turistická trasa, no východne vedie traverzom  žlto značený chodník z Hrhova na rázc. Mútna studňa. 

## Referencie

## Pozri aj
* Slovenský kras
* Horný vrch
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Jablonov nad Turňou
Gary O’Neil

**Gary Paul O’Neil** (* 18. máj 1983, Beckenham, Londýn, Anglicko) je anglický futbalový tréner, ktorý naposledy trénoval anglický klub Wolverhampton Wanderers FC, a bývalý profesionálny futbalista, ktorý hrával na pozícii záložníka.

## Klubová kariéra
Ako hráč nastúpil O’Neil medzi rokmi 2003 a 2016 v Premier League za Portsmouth, Middlesbrough, West Ham United a Norwich City na dohromady 214 zápasov a v ktorých strelil 16 gólov. Za všetky štyri spomínané kluby a za Walsall, Cardiff City, Queens Park Rangers, Bristol City a Bolton Wanderers hral aj v nižších anglických súťažiach.

## Trénerská kariéra
O’Neil sa vo februári 2021 stal asistentom Scotta Parkera na lavičke AFC Bournemouth a v auguste 2022 sa po jeho vyhodení stal hlavným trénerom mužstva. V Premier League 2022/23 dokázal Bournemouth doviesť mimo zostupového pásma, ale pred nasledujúcou sezónou z klubu po vzájomnej dohode odišiel.

9. augusta 2023 bol O’Neil menovaný trénerom Wolverhamptonu Wanderers, kde na lavičke nahradil Julena Lopeteguiho, ktorý odišiel kvôli sporom s vedením. 14. augusta 2023 debutoval na lavičke Wolves a zápas prehral 1:0 vonku proti Manchestru United. Svoje prvé víťazstvo si pripísal vo svojom treťom zápase keď Wolves vonku porazili Everton 0:1.

## Referencie

## Iné projekty

Kategória:Anglickí futbalisti
Kategória:Anglickí futbaloví tréneri
Kategória:Hráči Bolton Wanderers FC
Kategória:Hráči Bristol City FC
Kategória:Hráči Norwich City FC
Kategória:Hráči West Ham United FC
Kategória:Hráči Middlesbrough FC
Kategória:Hráči Cardiff City FC
Kategória:Hráči Portsmouth FC
Kategória:Hráči FA Premier League
Kategória:Anglickí národní futbalisti do 21 rokov
Kategória:Futbaloví stredopoliari
Kategória:Osobnosti z Londýna
Indianapolis Motor Speedway

**Indianapolis Motor Speedway** je pretekárska dráha v Indianapolise v štáte Indiana v Spojených štátoch amerických. Od roku 1911 sa tu každoročne konajú preteky Indianapolis 500 - jedny z najdôležitejších pretekov v motoristickom športe. Trať, známa aj ako „The Brickyard“, má kapacitu 300 000 divákov, čo z nej robí najväčší športový štadión v USA.

Víťazstvo na Indianapolis 500 je súčasťou takzvanej „Trojkoruny motoristického športu“, ktorá zahŕňa aj úspechy na Veľkej cene Monaka a na 24 hodinách Le Mans. Brit Graham Hill je zatiaľ jediným jazdcom, ktorému sa to podarilo. Dvojnásobnému majstrovi sveta Formuly 1 Fernandovi Alonsovi chýba k tomuto úspechu už len víťazstvo na pretekoch Indy 500.

Víťazom prvého ročníka pretekov sa v roku 1911 stal Ray Harroun. Rekordnými víťazmi so štyrmi prvenstvami sú A.J. Foyth, Al Unser, Rick Mears a Hélio Castroneves. V rokoch 1950 až 1960 boli preteky na ovále súčasťou šampionátu Formuly 1. 

Na „Infielde“ sa v rokoch 2000 až 2007 konalo celkovo 8 Veľkých cien Formuly 1. V rokoch 2008 až 2015 sa tu jazdili aj preteky MotoGP.


Circuit Indianapolis.png|Indianapolis Motor Speedway (Infield)
Indianapolis Moto GP.svg|Indianapolis Motor Speedway (MotoGP)


## Všetci víťazi Indy 500



## Víťazi Veľkej ceny USA

## Externé odkazy
*Indianapolis Motor Speedway oficiálna webstránka

## Iné projekty

Kategória:Automobilové okruhy
Kategória:Motoršport v USA
Kategória:IndyCar Series
Kategória:Šport v Indianapolise
Long Beach Grand Prix Circuit

**Long Beach Grand Prix Circuit** je mestský okruh v Long Beach v Kalifornii v Spojených štátoch amerických. Pretekársky okruh, ktorý vedie okolo kongresového centra v Long Beach, sa považuje za najznámejšiu mestskú trať v USA.

V 70. a 80. rokoch 20. storočia sa tu konalo osem Veľkých cien Formuly 1 pod názvom Veľká cena Západu USA. V súčasnosti je okruh dejiskom pretekov Acura Grand Prix of Long Beach, ktoré sú súčasťou série IndyCar.

## Víťazi Veľkej ceny Západu USA

## Víťazi pretekov ChampCar/IndyCar



## Iné projekty

## Externé odkazy
*Long Beach Grand Prix Circuit oficiálna webstránka

Kategória:Automobilové okruhy
Kategória:Motoršport v USA
Kategória:Šport v Kalifornii
Kategória:IndyCar Series
Kategória:Long Beach
Parmská eparchia

**Parmská eparchia** môže byť:

* eparchia Rusínskej gréckokatolíckej cirkvi v rámci Pittsburghskej metropolie, pozri Parmská eparchia (rusínska)
* eparchia Ukrajinskej gréckokatolíckej cirkvi v rámci Philadelphskej metropolie, pozri Parmská eparchia (ukrajinská)
Robert Mark Pipta

**Robert Mark Pipta** (* 7. apríl 1967, Anaheim, Kalifornia, USA) je americký gréckokatolícky biskup, eparcha Parmskej eparchie. Predtým bol rektorom Gréckokatolíckeho seminára svätých Cyrila a Metoda v Pittsburghu v Pensylvánii.

## Život
V rokoch 1985 až 1990 študoval na Kalifornskej univerzite v Irvine so špecializáciou na umenie a hudbu. Potom študoval v Seminári sv. Cyrila a Metoda v Pittsburghu a v roku 1994 bol vysvätený za kňaza vladykom Georgom Martinom Kuzmom, ktorý bol pred svojou vysviackou jeho farárom. Bol inkardinovaný do Phoenixskej eparchie. V roku 2014 bol vymenovaný za rektora seminára.

31. augusta 2023 bol vymenovaný za eparchu Parmskej rusínskej eparchie. Rukopoložený bol 8. novembra 2023.

## Referencie

Kategória:Gréckokatolícki biskupi
Kategória:Rusínska gréckokatolícka cirkev
Kategória:Osobnosti z Anaheimu
Henrich Ravas

**Henrich Ravas** (* 16. august 1997, Senica) je slovenský profesionálny futbalista, ktorý hráva na poste brankára v poľskom klube Widzew Łódź.

## Klubová kariéra
Ravas sa narodil v Senici kde začal s futbalom v miestnom tíme FK Senica.

### Pôsobenie v Anglicku
V roku 2015 sa Ravas pripojil k anglickému tímu Boston United FC v šiestej anglickej lige (National League North).

V januári 2016 podpísal zmluvu s druholigovým anglickým tímom Derby County. Za tento klub hrával iba v rezervných tímoch.

Na začiatku sezóny 2017/18 bol Ravas poslaný na hosťovanie do Gainsborough Trinity v National League North. Počas sezóny odohral 37 zápasov a získal klubovú cenu Young Player of the Year Award.

V októbri 2020 bol poslaný na sezónne hosťovanie do Hartlepoolu United v piatej anglickej lige. Ravas odohral počas sezóny 11 zápasov. Hartlepoolu sa podarilo postúpiť do League Two no Ravas nebol súčasťou tímu počas play-off National League.

### FK Senica
Po skončení zmluvy v Derby County podpísal v júli 2021 zmluvu so slovenským klubom FK Senica. Dňa 24. júla debutoval v tíme pri remíze 0:0 s MFK Ružomberok. Jeho účinkovanie v Senici skončilo v marci potom čo štyri mesiace nedostal výplatu.

### Widzew Łódź
Dňa 29. marca 2022 podpísal Ravas trojmesačnú zmluvu s poľským klubom Widzew Łódź ktorý v tom čase pôsobil v I lige (druhej najvyššej súťaži v Poľsku). O týždeň neskôr debutoval v tíme pri víťazstve 2:1 nad GKS Tychy. Ravas prispel k druhému miestu a postupu do Ekstraklasy, po postupe predĺžil zmluvu s Widzewom Łódź do roku 2025.

## Reprezentačná kariéra
Ravas bol prvýkrát nominovaný do reprezentácie Slovenska v novembri 2022 na prípravne zápasy proti Čiernej Hore a Čile.

## Štatistiky kariéry

### Klubové
*K 31. augustu 2023*

## Referencie

## Externé odkazy
* Henrich Ravas na transfermarkt.com

## Zdroj

Kategória:Slovenskí futbalisti
Kategória:Hráči FK Senica
Kategória:Hráči TJ Spartak Myjava
Kategória:Hráči Derby County FC
Kategória:Hráči Widzew Łódź
Kategória:Hráči Ekstraklasy
Kategória:Futbaloví brankári
Kategória:Osobnosti zo Senice
Martin Valjent

**Martin Valjent** (* 11. december 1995, Dubnica nad Váhom) je slovenský profesionálny futbalista, ktorý hráva na poste obrancu v španielskom klube RCD Mallorca.

## Klubová kariéra
### FK Dubnica
S futbalom začal v rodnej Dubnici kde hrával za MFK Dubnica. V seniorskom futbale debutoval 10. novembra 2012 pri výhre 1:0 nad Partizán Bardejov.

### Ternana
Vo veku 17 rokov prestúpil v lete 2013 do talianskeho druholigového klubu Ternana Calcio. V klube debutoval 28. septembra pri prehre 1:2 s Varese. Vo svojej prvej sezóne odohral v prvom tíme šesť zápasov.

Do základnej zostavy sa prebojoval hneď v nasledujúcej sezóne 2014/15 kde odohral 37 zápasov z toho 35 v Serie B.

Dňa 14. mája 2016 strelil Valjent svoj prvý gól pri remíze 1:1 s Virtus Lanciano.

### Chievo Verona a späť v Ternane
Na konci prestupového obdobia v lete 2017 prestúpil Valjent do Chievo Verona v Serie A. Zostal však naďalej v Ternane kde bol na hosťovaní počas sezóny 2017/18.

### RCD Mallorca
V auguste 2018 bol Valjent poslaný na sezónne hosťovanie do španielskeho druholigového tímu RCD Mallorca. V tíme debutoval 31. augusta pri prehre 0:1 s Alcorcónom. S Malorkou skončil Valjent na piatom mieste a s tímom si zahral baráž o La Ligu kde zdolali Albacete Balompié a Deportivo La Coruña a postúpili do najvyššej španielskej súťaži.

Dňa 26. júna 2019 Malorka uplatnila opciu na Valjenta v hodnote 1,5 miliónov eur. V sezóne 2019/20 sa Mallorca neudržala v La Lige a zostúpila do Segunda División.

Dňa 3. októbra 2020 strelil Valjent svoj prvý gól v klube pri víťazstve 2:0 nad CD Tenerife.

Vo februári 2021 predĺžil Valjent zmluvu s Malorkou do roku 2025.

## Reprezentačná kariéra
Valjent bol prvýkrát pozvaný do reprezentácie v máji 2018 na prípravné zápasy proti Holandsku a Maroku. V reprezentácii debutoval 4. júna v zápase proti Maroku keď v 79. minúte vystriedal Tomáša Hubočana, Slovensko prehralo s Marokom 1:2.

Valjent bol súčasťou konečnej nominácie na EURO 2020. Na turnaji neodohral ani jeden zápas. Slovensko na turnaji skončilo v skupine.

## Štatistiky kariéry

### Klubové
*K 31. augustu 2023*

; Poznámky
: **<sup>1</sup>** Play-off o La Ligu

### Medzinárodné
*K 30. augustu 2023*

## Referencie

## Externé odkazy
* Martin Valjent na transfermarkt.com

## Zdroj

Kategória:Slovenskí futbalisti
Kategória:Hráči MFK Dubnica
Kategória:Hráči Ternana Calcio
Kategória:Hráči Chievo Verona
Kategória:Hráči RCD Mallorca
Kategória:Hráči v La Lige
Kategória:Hráči Majstrovstiev Európy vo futbale 2020
Kategória:Futbaloví strední obrancovia
Kategória:Osobnosti z Dubnice nad Váhom
Operácia Moonshot

**Operácia Moonshot** bol vládny program Spojeného kráľovstva na zavedenie masového testovania na COVID-19 v Anglicku v rovnaký deň. Toto malo umožniť väčšie zhromaždenia ľudí a zároveň zachovať kontrolu nad vírusom. Podľa magazínu *[[The British Medical Journal]]* mal program dosiahnuť kapacitu poskytovať 10 miliónov testov denne do roku 2021.

Program viedol k obavám z jeho očakávaných nákladov vo výške 100 miliárd libier (podľa uniknutého vládneho dokumentu), čo by predstavovalo približne tri štvrtiny celkových ročných nákladov Národnej zdravotnej služby (NHS) v Anglicku. Štatistici varovali, že vzhľadom na nepresnosť testovania by masové testovanie v tomto rozsahu mohlo spôsobiť státisíce falošne pozitívnych výsledkov denne.

Dňa 22. októbra 2020 bolo oznámené, že projekt bol „zaradený“ do programu *NHS Test and Trace*, pod vedením Dido Harding. V apríli 2021 Spojené kráľovstvo naďalej kládlo osobitný dôraz na hromadný skríning pomocou antigénnych testov, ktoré boli dostupné ako domáce súpravy na testovanie.

## Referencie

## Zdroj

Kategória:Pandémia ochorenia COVID-19
Kategória:Zdravotníctvo v Spojenom kráľovstve